Nagrade 66. Pulskog filmskog festivala

HRVATSKI PROGRAM

Hrvatski film

General, red. Antun Vrdoljak, Koja je ovo država, red. Vinko Brešan, Sam samcat, red. Bobo Jelčić, Posljednji Srbin u Hrvatskoj, red. Predrag Ličina, F20, red. Arsen Anton Ostojić, Dopunska nastava, red. Ivan-Goran Vitez, Dnevnik Diane Budisavljević, red. Dana Budisavljević, Moj dida je pao s Marsa, red. Dražen Žarković, Marina Andree Škop

Manjinske hrvatske koprodukcije

Reži, red. Kosta Đorđević, Rafaël, red. Ben Sombogaart, Izbrisana, red. Miha Mazzini, Teret, red. Ognjen Glavonić, Bog postoji, njeno ime je Petrunija, red. Teona Strugar Mitevska, Šavovi , red. Miroslav Terzić

1. NAGRADA OCJENJIVAČKOG SUDA FEDERACIJE FILMSKIH KRITIČARA EUROPE I MEDITERANA - FEDEORA

Ocjenjivački sud u sastavu:

1) Nenad Dukić (predsjednik)

2) Josip Grozdanić

3) Dubravka Lakić

4) Sergej Lavrentiev

5) Ondrej Biba

1) Priznanje za najbolji hrvatski dugometražni film dodjeljuje se filmu Dnevnik Diane Budisavljević, redateljice Dane Budisavljević.

„Za izvrsno ispričanu istinitu, kompleksnu i osjećajnu priču sa velikom dozom dostojanstva i snage i uspješnom kombinacijom igranog, dokumentarnog i arhivskog dijela.“

2) Priznanje za najbolju manjinsku koprodukciju dodjeljuje se filmu Šavovi, redatelja Miroslava Terzića.

„Za dostignutu zrelost pri stvaranju tjeskobne i dirljive priče o izuzetno teškoj temi i emocionalnu transformaciju glavnog lika.“

3) Ocjenjivački sud posebno pohvaljuje glumicu Juditu Franković Brdar za kreiranje izuzetno kompleksnog glavnog lika predočenog velikom ekspresivnošću u filmu Izbrisana, redatelja Mihe Mazzinija.

2. NAGRADA PUBLIKE ZLATNA VRATA PULE

Publika je, glasovanjem za Hrvatski program prikazan u Areni dodijelila nagradu Zlatna vrata Pule filmu Dnevnik Diane Budisavljević s prosječnom ocjenom 4,90

Dnevnik Diane Budisavljević

F20

Posljednji Srbin u Hrvatskoj

Moj dida je pao s Marsa

Dopunska nastava

General

Koja je ovo država

Sam samcat

- 4,90

- 4,75

- 4,66

- 4,48

- 4,36

- 3,83

- 3,68

- 3,33

3. NAGRADE OCJENJIVAČKOG SUDA HRVATSKOG NATJECATELJSKOG PROGRAMA

Ocjenjivački sud:

1) Damir Terešak (predsjednik)

2) Pavao Pavličić

3) Dijana Vidušin

4) Jasna Rossini

5) Tomislav Čegir

3.1. HRVATSKI PROGRAM – MANJINSKA HRVATSKA KOPRODUKCIJA

1. Zlatna arena za najbolji film dodjeljuje se filmu Rafaël redatelja Bena Sombogaarta – jednoglasno.

„Ostvarenje koje je na najbolji način definiralo migrantsku krizu i odrazilo suprotnosti središnjeg para i društvenih okvira.“

2. Zlatna arena za režiju dodjeljuje se Teoni Strugar Mitevskoj za film Bog postoji, njeno ima je Petrunija – jednoglasno.

„Preciznim redateljskim rukopisom uspjela je gledatelja u potpunosti uvući u filmska zbivanja, karaktere, događaje i društvene okolnosti.“

3. Zlatna arena za glumačko ostvarenje dodjeljuje se Juditi Franković Brdar za ulogu Ane u filmu Izbrisana redatelja Mihe Mazzinija – jednoglasno.

„Minimumom izražajnih sredstava prikazala je širok raspon emocija i utjelovila kompleksan lik.“



3.2. HRVATSKI PROGRAM – HRVATSKI FILM

1. Nagrada Breza za najboljeg debitanta dodjeljuje se Predragu Ličini za film Posljednji Srbin u Hrvatskoj redatelja Predraga Ličine - jednoglasno.

„Premda mu je ovo prvi dugometražni igrani film, redatelj je pokazao zavidno vladanje materijalom uz točan ritam, rad s glumcima i izvrsno poznavanje žanrovskih pravila.“

2. Zlatna arena za oblikovanje zvuka dodjeljuje se Dariju Domitroviću za film F20 redatelja Arsena Antona Ostojića – jednoglasno.

„Film se odlikuje prostornošću zvuka I vrsnim usklađivanjem svih njegovih aspekata.“

3. Zlatna arena za masku dodjeljuje se Svetlani Gutić i Miroslavu Lakobriji za film Posljednji Srbin u Hrvatskoj redatelja Predraga Ličine – jednoglasno.

„Uz nimalo lak zadatak s obzirom na karakter priče, majstorica maske uvjerljivo je i kreativno nadogradila likove.“

4. Zlatna arena za vizualne efekte u filmu dodjeljuje se Krsti Jaramu, Michalu Strussu, Antoniju Ilicu, Goranu Stojniću, MagicLabu i Hommageu za film Moj dida je pao s Marsa redatelja Marine Andree Škop i Dražena Žarkovića - jednoglasno.

„Žanrovski zahtjevi filmske priče tražili su mnogo invencije i znanja pri stvaranju vizualnih efekata a to su autori u svom radu i pokazali.“

5. Zlatna arena za specijalne efekte u filmu dodjeljuje se Zvonimiru Krivecu za film General redatelja Antuna Vrdoljaka – jednoglasno.

„Uloga specijalnih efekata izrazito je uspješno izvedena u scenama na bojišnici.“

6. Zlatna arena za kostimografiju dodjeljuje se Seleni Orb za film Posljednji Srbin u Hrvatskoj redatelja Predraga Ličine - jednoglasno.

„Kostimografska rješenja u širokom rasponu dočarala su uvjerljivo likove u funkciji filmske priče.“

7. Zlatna arena za scenografiju dodjeljuje se Jani Piacun za film Posljednji Srbin u Hrvatskoj redatelja Predraga Ličine - jednoglasno.

„Scenografija je uspješno dočarala distopijski ugođaj širokog raspona.“



8. Zlatna arena za glazbu dodjeljuje se Alenu Sinkauzu i Nenadu Sinkauzu za film Dnevnik Diane Budisavljević redateljice Dane Budisavljević - jednoglasno.

„Evokativna glazba je uspjela podcrtati emocije likova, dočarati tjeskobu rata I gledatelja uvući u više desetljeća udaljena zbivanja.“

9. Zlatna arena za montažu dodjeljuje se Marku Ferkoviću za film Dnevnik Diane Budisavljević redateljice Dane Budisavljević - jednoglasno.

„Precizna montaža usuglasila je sve segmente filmskog pripovijedanja I oblikovala ritmičnu strukturu čitave cjeline.“

10. Zlatna arena za kameru dodjeljuje se Svenu Pepeoniku, za film Moj dida je pao s Marsa redatelja Marine Andree Škop i Dražena Žarkovića - jednoglasno.

„Snimateljski rad je izvrsnim odabirom planova, objektiva, kompozicija i svjetla uspio pridonijeti protočnosti priče I uvjerljivosti atmosfere.“

11. Zlatna arena za najbolju sporednu mušku ulogu dodjeljuje se Borku Periću, za ulogu Nikice u filmu General redatelja Antuna Vrdoljaka - jednoglasno.

„Emocionalno i slojevito utjelovio je važan lik i njegov razvoj od neiskusnog dragovoljca do prokušanog ratnika.“

12. Zlatna arena za najbolju glavnu mušku ulogu dodjeljuje se Krešimiru Mikiću za ulogu Ministra Stanka Kelave u filmu Koja je ovo Država redatelja Vinka Brešana - jednoglasno.

„Odlučivši se za minimalistički glumački izraz, uspio je svoj lik učiniti uvjerljivim u raznim situacijama što ih fabula donosi.“

Ovoj se nagradi pridružuje JL STORE koji dodjeljuje set nakita ovogodišnjem dobitniku Zlatne arene za glavnu mušku ulogu.

13. Zlatna arena za najbolju sporednu žensku ulogu dodjeljuje se Olgi Pakalović za ulogu Milice u filmu General redatelja Antuna Vrdoljaka - jednoglasno.

„Neupitna snaga osobnosti obogatila je lik koji je u kratkom segmentu prošao kroz vrlo različita emocionalna stanja.“



14. Zlatna arena za najbolju glavnu žensku ulogu dodjeljuje se Hristini Popović za ulogu Franke Anić u filmu Posljednji Srbin u Hrvatskoj redatelja Predraga Ličine - jednoglasno.

„Nenametljivom glumom, osjećajem za mjeru, duhovito je utjelovila lik u specifičnom žanru.“

Ovoj se nagradi pridružuje JL STORE koji dodjeljuje set nakita ovogodišnjoj dobitnici Zlatne arene za glavnu žensku ulogu.



15. Zlatna arena za scenarij dodjeljuje se Mati Matišiću za film Koja je ova država redatelja Vinka Brešana - jednoglasno.

„Kompleksna struktura filmske priče upotpunjena je preciznom karakterizacijom likova I višeslojnim društvenim kontekstom.“

16. Zlatna arena za režiju dodjeljuje se Dani Budisavljević za film Dnevnik Diane Budisavljević - jednoglasno.

„Autorica je na uvjerljiv način spojila igrano, dokumentarno i arhivsko te retorički uvukla gledatelja u zbivanja.“

17. Velika Zlatna arena za najbolji film dodjeljuje se filmu Dnevnik Diane Budisavljević redateljice Dane Budisavljević produkcijske kuće HULAHOP d.o.o., producentice: Miljenka Čogelja i Olinka Vištica - jednoglasno.

„Autori su na primjeren način pristupili važnoj povijesnoj temi i u njezinu relevantnost uvjerili gledatelja. “

ZAGREBAČKA BANKA dodjeljuje Dani Budisavljević redateljici filma Dnevnik Diane Budisavljević nagradu u iznosu od 30.000,00 kuna.

TELEKING I 100 dodjeljuje producenticama filma Dnevnik Diane Budisavljević paket post-produkcijskih usluga: obrada i mastering slike i zvuka u iznosu od 15.000 eura.

Zahvaljujemo svima koji su potpomogli organizaciju i realizaciju 66. Pulskog filmskog festivala.

Ministarstvo kulture Republike Hrvatske, Grad Pula, Istarska županija, Hrvatska turistička zajednica, Turistička zajednica grada Pule, Turistička zajednica Istarske županije te Partner Festivala - Hrvatski Telekom.